ЦIыхухэм лейуэ къыIаха газ уасэр иратыж
Дызэрыт илъэсым къриубыдэу КъБР-м ЭнергетикэмкIэ, псэупIэ-коммунальнэ хозяйствэмрэ тариф политикэмкIэ и министерствэм и къэпщытакIуэ управленэм лэжьыгъэшхуэ иригъэкIуэкIащ коммунальнэ комплексым хиубыдэ IуэхущIапIэхэм иджыпсту зекIуэ законхэр зэрагъэзащIэм, тарифхэм зэрытетым кIэлъыплъын и лъэныкъуэкIэ. Псори зэхэту абы къэпщытэныгъэ 33-рэ иригъэкIуэкIащ. Къэпщытэныгъэу 9-р къызэрагъэпэщащ КъБР-м и прокуратурэм и лэжьакIуэхэр хэту.
Абыхэм япкъ иткIэ, ягъэхьэзыра административнэ Iуэхуу 19-м хэплъащ. Абыхэм ящыщу 9-м япкъ иткIэ, къуаншагъэ зыбгъэдэлъхэм псори зэхэту сом мин 611-кIэ етхьэкъуащ.
Министерствэм и лэжьакIуэхэм сэтей къащIащ коммунальнэ IуэхущIапIэхэм Къэбэрдей-Балъкъэрым щыпсэухэм газ уасэу лейуэ сом 1 мелуанрэ мин 480-рэ къызэрыIахар. Къызэрапщ Iэмэпсымэ ямыIэу газыр къэзыгъэсэбэп унагъуэ 930-м газ кубометр мин 370-рэ лейуэ тратхауэ къыщIэкIащ.
«Лейуэ ахъшэ къызыIахахэм зэрытрагуэшэжым министерствэр ткIийуэ кIэлъоплъ», — къыджиIащ къэпщытакIуэ управленэм и унафэщI Гуэбэшы Залымджэрий.
Хьэлышх Мусэлий.
